Abstract: frasi tratte dalla Patrie di dicembre, ora on line.
A son on line i contignûts de Patrie di Dicembar. Frasis “top”:
Amato de Monte: (…) tal so libri a son diviers passaçs in lenghe furlane…
E je vere, anzit, lis primis peraulis che o ai scrit di chest libri a son stadis par furlan e a son chês dal incipit di chel che al è deventât il tierç cjapitul: e je la clamade che o ai vût cun Beppino Englaro cuant che al jere di lâ a cjoli Eluana. O scuen ameti che la idee di mantignî la lenghe furlane par scrivi chê telefonade e je stade de mê femine Cinzia Gori che e je toscane.
Guglielmo Pitzalis: La cuistion de nestre identitât e je une vore impuartante soredut se nus sburte a jessi plui atents aes identitâts di chei altris. I fîs di chei che vuê o considerìn forescj a saran i furlans di doman.
Il Pape par catalan: Il fat che il Pontefiç al vedi fevelât ancje par catalan te cerimonie uficiâl che e à fat dal templi de Sagrada Família la novesime basiliche di Barcelone, al è un dai detais che a son deventâts plui impuartants pe stampe catalane e che invezit al è stât scuasi dal dut ignorât de stampe internazionâl.
Antoni Gaudì: «Cu la tô profession tu scuegnis savê il castilian». E lui: «La mê profession mi oblee a paiâ lis tassis, ma no a rinunciâ a la mê lenghe»
Il Ferâl: Jessint un popul che al à traviersât moments dramatics, che al à cognossude la tragjedie de emigrazion, des invazions, des vueris, dai taramots, de fam, al è un popul che al tint a sierâsi. Reazion plui che legjitime denant di sfidis tremendis come chês che si è cjatât a frontâ. Ancje lis rosis, denant dal frêt e dal scûr, si sierin. Ancje lis plantis, denant dal crût dal invier, a pierdin lis fueis. Dut chest al puarte il furlan a sierâsi in se, a rumiâ, a tignî par se sperancis e pôris, cence sintî la dibisugne o la gole di comunicâ la sô situazion interiôr nancje a chei di cjase.
ita_Latn fur_Latn fur_Latn fur_Latn fur_Latn fur_Latn fur_Latn fur_Latn